**NÁVRH**

**VYHLÁŠKA**

**Ministerstva školstva, vedy, výskumu a športu Slovenskej republiky**

z .... 2019

**o kvalifikačných predpokladoch na výkon pracovnej činnosti pre jednotlivé kategórie a podkategórie pedagogických zamestnancov, na výkon pracovnej činnosti pedagogických zamestnancov v školách a školských zariadeniach pre deti a žiakov so zdravotným znevýhodnením, pre kategórie odborných zamestnancov a podrobnostiach o postupe pri ich posudzovaní**

Ministerstvo školstva, vedy, výskumu a športu Slovenskej republiky podľa § ... zákona č. .../2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov ustanovuje:

# **§ 1**

**Kvalifikačné predpoklady na výkon pracovnej činnosti pre jednotlivé kategórie a podkategórie pedagogických zamestnancov a kategórie odborných zamestnancov**

Kvalifikačné predpoklady na výkon pracovnej činnosti pre

1. kategórie a podkategórie pedagogických zamestnancov sú uvedené v prílohe č. 1,
2. kategórie a podkategórie pedagogických zamestnancov, ktorí vykonávajú pracovnú činnosť v školách a školských zariadeniach pre deti a žiakov so zdravotným znevýhodnením sú uvedené v prílohe č. 2,
3. kategórie odborných zamestnancov sú uvedené v prílohe č. 3.

# **Postup pri posudzovaní plnenia kvalifikačných predpokladov**

# **§ 2**

1. Pedagogický zamestnanec alebo odborný zamestnanec predloží zamestnávateľovi na účely posúdenia kvalifikačných predpokladov podľa § 14 zákona
2. doklady o získanom vzdelaní,
3. doklady preukazujúce dĺžku pracovnej činnosti, ak je dĺžka výkonu pracovnej činnosti súčasťou kvalifikačných predpokladov.
4. Získanie vyžadovaného stupňa vzdelania v príslušnom odbore vzdelávania alebo príslušnom študijnom odbore v príslušnom študijnom programe na výkon pracovnej činnosti v príslušnej kategórii alebo v podkategórii sa posudzuje na základe týchto dokladov o absolvovanom vzdelaní pedagogického zamestnanca alebo odborného zamestnanca
5. vysvedčenie o maturitnej skúške (úplné stredné odborné vzdelanie),
6. vysvedčenie o absolventskej skúške a absolventský diplom (vyššie odborné vzdelanie),
7. vysokoškolský diplom, vysvedčenie o štátnej skúške a dodatok k diplomu (vysokoškolské vzdelanie prvého stupňa a vysokoškolské vzdelanie druhého stupňa).
8. Získanie vzdelania na výkon pracovnej činnosti v príslušnej kategórii alebo v podkategórii absolvovaním kvalifikačného vzdelávania sa okrem dokladov podľa odseku 2 sa posudzuje na základe týchto dokladov o absolvovanom vzdelaní pedagogického zamestnanca alebo odborného zamestnanca
9. vysvedčenie o doplnení pedagogickej spôsobilosti,
10. vysvedčenie o doplnení špeciálnopedagogickej spôsobilosti,
11. vysvedčenie o rozšírení pedagogickej spôsobilosti,
12. osvedčenie o ukončení kvalifikačného vzdelávania,
13. vysvedčenie o štátnej jazykovej skúške.
14. Dokladmi preukazujúcimi dĺžku pracovnej činnosti sú pracovná zmluva, pracovný posudok alebo iný hodnoverný doklad preukazujúci výkon pracovnej činnosti v príslušnej kategórii a podkategórii pedagogických zamestnancov alebo v príslušnej kategórii odborných zamestnancov.
15. Riaditeľ predkladá doklady podľa odseku 1 zriaďovateľovi.
16. Zamestnávateľ posúdi doklady o  vzdelaní pedagogického zamestnanca alebo odborného zamestnanca podľa príloh č. 1 až 3.

# **§ 3**

1. Ak ide o získané vzdelanie, ktoré nie je možné posúdiť podľa príloh č. 1 až 3, posudzuje sa obsah získaného vzdelanie s obsahom štátneho vzdelávacieho programu a školského vzdelávacieho programu, obsahu vyučovacieho predmetu alebo skupiny vyučovaných predmetov na základe dokladu o obsahu štátnej skúšky, obsahu študijného programu, ktoré vydá vzdelávacia inštitúcia, kde bolo vzdelanie získané.
2. Neposudzujú sa doklady o získanom vzdelaní vydané v zahraničí podliehajúce nostrifikácii alebo uznaniu. Posúdenie vzdelania získaného v zahraničí sa riadi výrokom rozhodnutia orgánu, ktorý doklady o vzdelaní získanom v zahraničí nostrifikoval alebo uznal.
3. Vzdelanie získané podľa predchádzajúcich právnych predpisov sa posudzuje podľa právnych predpisov platných v čase, kedy pedagogický zamestnanec alebo odborný zamestnanec vzdelanie získal.
4. Pri posudzovaní dokladov o absolvovanom vzdelaní na účely posúdenia vyžadovaného stupňa vzdelania v príslušnom odbore vzdelávania alebo príslušnom študijnom odbore v príslušnom študijnom programe na výkon pracovnej činnosti v príslušnej kategórii alebo v podkategórii sa neprihliada na doklady o dosiahnutom inom ako vyžadovanom stupni vzdelania (rigorózne konanie, doktorandské štúdium), alebo na iné doklady o získanom vzdelaní okrem dokladov o o ukončení kvalifikačného vzdelávania.

# **§ 4**

# **Oznámenie výsledku posúdenia plnenia kvalifikačných predpokladov**

1. Zamestnávateľ pedagogickému zamestnancovi alebo odbornému zamestnancovi preukázateľne oznámi a odôvodní výsledok posúdenia plnenia kvalifikačných predpokladov. Ak posudzovateľ oznamuje neplnenie kvalifikačných predpokladov, oznámenie je písomné.
2. Ak ide posúdenie kvalifikačných predpokladov pedagogického zamestnanca alebo odborného zamestnanca, preradeného do inej kategórie alebo podkategórie pedagogického zamestnanca alebo odborného zamestnanca, oznámenie o neplnení kvalifikačných predpokladov obsahuje
3. meno a priezvisko posudzovaného pedagogického zamestnanca alebo odborného zamestnanca,
4. určenie kategórie pedagogického zamestnanca alebo odborného zamestnanca, podkategórie pedagogického zamestnanca, vyučované predmety, ak ide o učiteľa základnej školy, strednej školy alebo základnej umeleckej školy,
5. zoznam dokladov, významných pre posúdenie plnenia kvalifikačných predpokladov,
6. výsledok posúdenia plnenia kvalifikačných predpokladov,
7. odôvodnenie výsledku posúdenia a navrhované opatrenia na nápravu,
8. vyjadrenie posudzovaného pedagogického zamestnanca alebo odborného zamestnanca.

# **§ 5**

# **Preskúmanie posúdenia plnenia kvalifikačných predpokladov**

1. Ak pedagogický zamestnanec alebo odborný zamestnanec nesúhlasí s výsledkom posúdenia plnenia kvalifikačných predpokladov zamestnávateľom, požiada o preskúmanie posúdenia okresný úrad v sídle kraja.
2. Žiadosť o preskúmanie posúdenia plnenia kvalifikačných predpokladov obsahuje
3. meno, priezvisko a adresu posudzovaného pedagogického zamestnanca alebo odborného zamestnanca, v prípade potreby aj rodné priezvisko,
4. názov a sídlo zamestnávateľa; ak ide o preskúmanie posúdenia plnenia kvalifikačných predpokladov riaditeľa školy alebo školského zariadenia, vyžaduje sa aj názov a sídlo zriaďovateľa,
5. určenie kategórie pedagogického zamestnanca alebo odborného zamestnanca, podkategórie pedagogického zamestnanca, vyučované predmety, ak ide o učiteľa základnej školy, strednej školy alebo základnej umeleckej školy,
6. úradne overené doklady, významné pre posúdenie plnenia kvalifikačných predpokladov,
7. dôkaz o oznámení výsledku posúdenia plnenia kvalifikačných predpokladov podľa § 4 ods. 2.
8. Ak ide o preskúmanie posúdenia plnenia kvalifikačných predpokladov ministerstvom, postupuje sa podľa odseku 2. Prílohou žiadosti je aj oznámenie výsledku preskúmania podľa odseku 7.

# **§ 6**

# **Oznámenie výsledku preskúmania posúdenia plnenia kvalifikačných predpokladov**

1. Okresný úrad v sídle kraja oznámi výsledok preskúmania zamestnávateľovi a pedagogickému zamestnancovi alebo odbornému zamestnancovi, ak ide o preskúmanie plnenia kvalifikačných predpokladov riaditeľa školy alebo školského zariadenia, výsledok preskúmania sa oznamuje aj zriaďovateľovi.
2. Oznámenie o výsledku preskúmania posúdenia plnenia kvalifikačných predpokladov obsahuje
3. meno, priezvisko a adresu posudzovaného pedagogického zamestnanca alebo odborného zamestnanca; v prípade potreby aj rodné priezvisko,
4. názov a sídlo zamestnávateľa,
5. určenie kategórie pedagogického zamestnanca alebo odborného zamestnanca, podkategórie pedagogického zamestnanca, vyučované predmety, ak ide o učiteľa základnej školy, strednej školy alebo základnej umeleckej školy,
6. zoznam dokladov, významných pre posúdenie plnenia kvalifikačných predpokladov,
7. výsledok preskúmania posúdenia plnenia kvalifikačných predpokladov,
8. ak je výsledkom preskúmania posúdenia neplnenie kvalifikačných predpokladov, vyžaduje sa aj odôvodnenie výsledku preskúmania a posúdenie navrhovaných opatrení.

# **§ 7**

# **Účinnosť**

Táto vyhláška nadobúda účinnosť XX. XX. 2019.